Resolució 270/2020, de 21 de maig
Documents d'una investigació de l'Oficina Antifrau de Catalunya.
Com ja s'ha indicat a l'antecedent 1, la informació pública que pot ser objecte del dret d'accés (articles 2. b i 18.1 LTAIPBG) és l'elaborada per l'Administració i la que aquesta té en el seu poder; el fet que part de la informació sol·licitada hagi estat elaborada per l'OAC no treu que l'Ajuntament sigui responsable d'atendre la sol·licitud que li ha adreçat la persona reclamant si la informació en qüestió es troba en el seu poder.
Número d'expedient de la reclamació: 172/2020
En conseqüència, la GAIP continua la tramitació i, si s'escau, resolució o mediació de les reclamacions d'acord amb el seu procediment, en atenció a l'interès general en garantir l'empara legal efectiva atorgada per l'article 39 LTAIPBG a totes les persones que s'han vist prèviament perjudicades en el seu dret a accedir a la informació pública i en la mesura que s'hi aportin les dades necessàries per poder decidir amb ple coneixement de causa, circumstància que es dóna en aquest cas.
L'antecedent 5 que l'Ajuntament ha indicat a la persona reclamant que si volia accedir a la informació sol·licitada havia de demanar-la a l'OAC, perquè hauria estat aquest organisme el que va iniciar l'expedient del qual forma part i l'Ajuntament li ha derivat tota la informació requerida.
Aquesta mena de derivació aparent de la sol·licitud és formulada en termes incorrectes jurídicament, no és procedent si hom té en compte allò establert per l'article 30 LTAIPBG i causa un perjudici evident al dret de la persona reclamant d'accés a la informació pública.
L'article 30 LTAIPBG estableix el següent: "1.
Si l'entitat o l'òrgan administratiu competent pertany o depèn d'una administració diferent a la que s'ha adreçat la sol·licitud, se n'ha d'informar el sol·licitant, per via electrònica si és possible, i indicar-li quina és l'Administració a la qual s'ha derivat la sol·licitud perquè pugui exercir el dret d'accés a la informació pública".
Com ja s'ha indicat a l'antecedent 1, la informació pública que pot ser objecte del dret d'accés (articles 2.b i 18.1 LTAIPBG) és l'elaborada per l'Administració i la que aquesta té en el seu poder; el fet que part de la informació sol·licitada hagi estat elaborada per l'OAC no treu que l'Ajuntament sigui responsable d'atendre la sol·licitud que li ha adreçat la persona reclamant si la informació en qüestió es troba en el seu poder.
Ateses les anteriors consideracions, cal concloure que la derivació feta per l'Ajuntament a l'OAC no té justificació legal i perjudica l'exercici del dret d'accés a la informació pública, de manera que s'ha de considerar improcedent.
Per una altra banda, estem davant d'una derivació incorrecta, perquè tot i tractar-se materialment d'una derivació (impròpia), s'ha fet sense complir els requisits de forma i procediment establerts per l'article 30 LTAIPBG.
Es pot considerar que és una derivació en sentit material perquè remet l'accés a l'organisme responsable de l'expedient que conté tota la informació sol·licitada.
Però no es compleixen els requisits legals bàsics de la sol·licitud, perquè no consta que l'Ajuntament hagi tramès la sol·licitud a l'OAC, essent aquest el tràmit bàsic de la derivació.
S'ha d'entendre, per tant, que la pretensió municipal de derivar a l'OAC la responsabilitat d'atendre la sol·licitud, aquesta derivació de fet no ha estat practicada, per manca del seu requisit més essencial, motiu pel qual s'ha de considerar que la responsabilitat de resoldre-la segueix essent plenament municipal.
La informació sol·licitada indicada a l'antecedent 2 (resolució i informe raonat de l'OAC, informe de la Secretaria de l'Aldea i resposta de l'OAC) és sens dubte informació pública, atesos els termes en què defineix aquest terme l'article 2.b LTAIPBG, transcrit al fonament jurídic 1.
En conseqüència, qualsevol persona té dret a accedir-hi, llevat que concorrin límits legals que hagin de prevaldre (articles 18.1 i 20.1 LTAIPBG, transcrits també al fonament jurídic 1).
Això és precisament el que hauria d'haver fet la resolució municipal de la sol·licitud d'informació pública indicada a l'antecedent 2: valorar l'eventual concurrència de límits legals a l'accés a la informació sol·licitada.
L'Ajuntament no ho va fer, perquè no va tramitar degudament la sol·licitud, i la GAIP es disposava a requerir la consulta de la informació sol·licitada per dur a terme aquesta valoració quan s'ha assabentat de què l'OAC ja l'ha facilitat a la persona reclamant, després de descartar la concurrència de límits legals impeditius de l'accés.
El fet que l'OAC hagi facilitat a la persona reclamant la informació sol·licitada permet presumir la no concurrència de límits prevalents al dret d'accés, també en el marc d'aquest procediment i, en conseqüència, declarar el seu dret a la informació sol·licitada a l'Ajuntament.
Nogensmenys, el fet que la persona reclamant ja hagi obtingut la informació sol·licitada és motiu suficient, en ares d'un principi elemental d'economia i simplicitat administrativa, per finalitzar aquest procediment, sense necessitat de requerir més actuacions a l'Administració afectada.
Ara bé, això no treu la necessitat de formular les consideracions fetes als paràgrafs anteriors, tant per posar de manifest la desatenció del dret d'accés de la persona reclamant per part de l'Ajuntament, com orientativament de cara a futures sol·licituds d'informació pública.
Sobre la base dels antecedents i fonaments jurídics exposats, el Ple de la GAIP, en la sessió de 21 de maig de 2020, resol per unanimitat:
Contra aquesta resolució, que posa fi a la via administrativa, es pot interposar recurs contenciós administratiu davant el Tribunal Superior de Justícia de Catalunya en un termini de dos mesos, a comptar de l'endemà de la notificació de la resolució, d'acord amb la Llei 29/1998, de 13 de juliol, reguladora de la jurisdicció contenciosa administrativa, sens perjudici del què disposa la disposició addicional tercera del RD 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel covid-19.